PATVIRTINTA

Kauno miesto savivaldybės administracjijos direktoriaus pavaduotojo

2019 m.vasario 6 d.

įsakymu Nr. A-425

PATVIRTINTA

Kauno lopšelio-darželio „Aviliukas“ direktoriaus

2019 m.vasario 7 d.

įsakymu Nr. V-7

**KAUNO LOPŠELIO-DARŽELIO „AVILIUKAS“ 2019–2021 METŲ STRATEGINIS PLANAS**

**I SKYRIUS**

**VEIKLOS KONTEKSTAS**

Kauno lopšelio-darželio ,,Aviliukas“ 2019-2021 metų strateginis planas parengtas vadovaujantis Lietuvos pažangos strategijos ,,Lietuva 2030“ idėjomis, Valstybine švietimo strategija 2013-2022 metams, Kauno miesto savivaldybės 2018-2020 m. strateginiu veiklos planu, Kauno miesto savivaldybės Strateginiu plėtros planu iki 2022 m.

Strateginio plano tikslas - paskatinti esminius bendruomenės pokyčius (miesto lygmeniu) ir sudaryti sąlygas formuotis kūrybingoms, atsakingoms ir atviroms asmenybėms.

Kauno lopšelio-darželio „Aviliukas“ 2019-2022 m. strateginį planą rengė darbo grupė, sudaryta Kauno lopšelio-darželio ,,Aviliukas‘‘ direktorės 2018 lapkričio 7d. įsakymu Nr.V–27. Planas parengtas remiantis valstybės dokumentų, duomenų analize, pagrįstas įstaigos veiklos įsivertinimo rezultatais, atsižvelgta į lopšelio-darželio bendruomenės, įstaigos tarybos siūlymus, rekomendacijas, turimus bei planuojamus išteklius.

**II SKYRIUS**

**PAGRINDINIAI ĮSTAIGOS VEIKLOS REZULTATAI PER 2016-2018 METUS**

Įstaiga veiklą pradėjo 1958 m., vadinosi Kauno 23-iuoju vaikų darželiu. 2012 metais bendruomenės iniciatyva buvo pervadintas į Kauno vaikų darželį ,,Aviliukas“, o nuo 2016 metų, pakeitus įstaigos struktūrą, suteiktas Kauno lopšelio-darželio „Aviliukas“ vardas.

2016-2018 metų strateginių tikslų realizavimo vertinimas:

**Pirmasis tikslas - Patobulinti pedagogų kvalifikaciją šiuolaikinių ugdymo metodų bei metodikų taikymo srityje, siekiant pagerinti ugdymo kokybę.** Tikslas įgyvendintas 100%. 2016 m. išanalizuotos ir įvertintos pedagogų pastangos, dirbti pagal šiuolaikinio ugdymo reikalavimus. Parengti „Kauno vaikų darželio „Aviliukas“ ugdymo kokybės sampratos nuostatai“. 2017 m. atnajinta Kauno l/d „Aviliukas“ ikimokyklinio ugdymo programa (pakoreguota „Vaikų pasiekimų ir pažangos vertinimo sistema“). Tikslingai keliant pedagogų kvalifikaciją, ugdymo procese taikomi aktyvieji ugdymo(si) metodai (nuo 2016 m. taikomas projektų, nuo 2016-2017 m. taikomas kritinio mąstymo metodas „Mąstymo žemėlapiai“). Itin aktyviai naudojamos informacines technologijos (2016 m. kompiuterizuota 100% darbo vietų, įrengta prieiga prie interneto, nuo 2017 m. rugsėjo 1 d. taikoma el.sistema „Mūsų darželis“, atsakingi darbuotojai apmokyti ir dirba su Mokinių registru, Pedagogų registru, Centralizuota vaikų priėmimo sistema, ŠVIS, STRAPIS, VSAKIS, Socialinių išmokų apskaitos informacinė sistema „Parama“, CVP IS ir CPO IS, DVS Kontora, Nevda.Personalo modulis, VALGA, Biudžetas VS, Lietuvos darbo birža, E.sąskaita, E.dėžutė, Manogile.lt, EDAS, VMI ir kt.e.sistemomis. Ugdymas organizuojamas taikant Kauno lopšelio-darželio „Aviliukas“ ikimokyklinio ugdymo bei Bendrąją priešmokyklinio ugdymo ir ugdymosi programas. Įstaigoje puoselėjama vaikų kultūra, skatinamas vaikų kūrybiškumas, atsižvelgiama į vaiko poreikius, palaikomi šilti darbuotojų ir vaikų tarpusavio santykiai. Darželis pasižymi aktyvia bei veiklia savivalda. Lopšelis - darželis tampa atvira besimokančia organizacija.

**Antrasis tikslas - Atnaujintidarbo ir ugdomąją aplinką, efektyviai panaudojant turimas lėšas.** Šis tikslas įgyvendinatas 100%. 2016 metais buvo planuota atnaujinti tik darželio (adresu A.Mackevičiaus 101) ugdymo bei darbo aplinkas, tačiau steigėjui inicijavus įstaigos reorganizaciją, atnaujintas ir pastatas (adresu S.Žukausko g.31).Taigi, nuo 2016 m. rudens Kauno lopšelyje-darželyje „Aviliukas“ ugdymas vykdomas dvejuose pastatuose:

1. Vienas darželis įsikūręs Centro seniūnijoje (adresu A.Mackevičiaus g.101). Tai jaukus dviejų aukštų namas su erdviu kiemu. Vidaus ir lauko .aplinkos suteikia jaukumo bei namų aplinkos įspūdį. Pastato vidinės patalpos per 2016-2018 metus suremontuotos 95% (suremontuota 100% ugdymo aplinkų ir 90% - darbo aplinkos). Visiškai atnaujinti lauko įrenginiai (pavėsinė, žaidimo įrenginiai, paklotos gumos mulčo dangos po priemonėmis). Tačiau pastato energetinė ir estetinė dalis bei kiemo aikštelės grindinys neatitinka HN, todėl 2018 metais parengtas Techninis projektas pastato fasado bei kiemo aikštelės remontui. 2016 metais pakeista 100% darželio tvoros, apšviesta lauko teritorija, savivaldybės lėšomis įrengta apsaugos sistema.

Darželyje veikia dvi ikimokyklinio (esant poreikiui – priešmokyklinio) ugdymo grupės, kuriose kasmet ugdoma po 30 vaikų. Grupės komplektuojamos bei modeliai pasirenkami atsižvelgiant į vaikų amžių (nuo 3 iki 6 metų) bei tėvų poreikius (2016-2017 m.m., 2017-2018 m.m. grupių darbo laikas vyravo 10,30 ir 12 val., 2018-2019 m.m abiejų grupių darbo trukmė 10,30 val.).

2. Antrasis darželis įsikūręs Eigulių seniniūnijoje (adresu S.Žukausko g.31). Pastatas visiškai renovuotas 2016 metais. Vidaus patalpos, lauko erdvė bei įstaigos materialinė techninė bazė atnaujinta 100%. Įgyvendinant bendruomenės projektą „Vaiko ugdymasis lauke“ trečius metus yra puoselėjama išskirtinė lopšelio-darželio lauko aplinka. 2018 metais įstaiga tapo respublikino Mokyklų edukacinių erdvių konkurso nugalėtoja. Darželyje ugdoma iki 200 vaikų. Grupės komplektuojamos atsižvelgiant į vaikų amžių (nuo 1 iki 6 metų) bei tėvų poreikius (2016-2017 m.m. veikė 8 lopšelio ir 3 darželio, 2017-2018 m.m. veikė 4 lopšelio, 1 priešmokyklinio ir 6 darželio grupės, o 2018-2019 m.m. suformuotos 1 lopšelio, 1 priešmokyklinio ir 9 darželio grupės). Vyraujantis grupių darbo laikas: 10,30 val. (8 grupės) ir 12 val. (3 grupės).

2019-2020 m.m. planuojama sudaryti galimybę kitakalbių šeimų vaikų ugdymui (anglų kalba). Tai padidins lopšelio-darželio patrauklumą ir konkurencingumą bei patenkins kauniečių poreikį mieste turėti valstybinę ikimokyklinę įstaigą pasiruošusią integruoti užsieniečių šeimų vaikus.

**III SKYRIUS**

**ĮSTAIGOS MATERIALINIS APRŪPINIMAS**

1. **2016-2018 m. Žmogiškieji ištekliai.** Duomenys apie įstaigos darbuotojus.

2016 metais reorganizavus Kauno lopšelį-darželį „Aviliuką“ ženkliai pakito darbuotojų ir etatų skaičius įstaigoje: 2016 metais nuo 21-o darbuotojų skaičius pakilo iki 63 žmonių. 2017-2018 metais darbuotojų skaičius kito nežymiai, vidutiniškai dirba 61 darbuotojas.

2016 metais, 5 kartus padidėjus grupių ir vaikų skaičiui, steigėjas patvirino: 2016 m. – 60,36 etatus, nuo 2017 m. spalio 3 dienos panaikinus buhalterio pareigybę, įstaiga naudojasi 59,25 etatais.

Personalo etatai ir pareigybių skaičius planuojamas ir tvirtinamas direktorės įsakymais. Pareigybės perskirstomos atsižvelgiant į įstaigos vidaus veiklos įsivertinimo rezultatus, bendruomenės poreikius bei siekiant maksimalaus žmogiškųjų išteklių panaudojimo ugdymo kokybės užtikrinimui.

Personalo formavimo politika užtikrina aukštą paslaugų bei mokytojų kvalifikacijos lygį. 2016 metais lopšelyje-darželyje dirbo 31, 2017 m. – 33 pedagogai, 2018 metais dirba – 31 pedagoginis darbuotojas.

Nuo 2016 metų nuolat kyla pedagoginio personalo kvalifikacija: 2016 m. dirbo 16 atestuotų, 13 - neatestuotų mokytojų, 2017 m. – 17 atestuotų ir 14 neatestuotų, bei 2018 m. dirba 19 atestuotų (3 pedagogai siekia igyti aukštesnes kvalifikacines kategorijas iki 2018-12-31 dienos) ir 10 neatestuotų (2 pedagogai siekia įgyti aukštesnes kvalifikacines kategorijas iki 2018-12-31 dienos).

2018 m. lopšelyje-darželyje dirbančių mokytojų turimos kategorijos: 13 vyresniųjų mokytojų, 7 mokytojai metodininkai, 1 - turintis IV psichologo kategoriją (mokytojų kvalifikacija pakilo 13%)

1. **2016-2018 m. Fnansiniai ir materialiniai ištekliai**

|  |  |  |  |
| --- | --- | --- | --- |
| **Finansinių išteklių gavimo ir panaudojimo analizė pagal atskirus finansavimo šaltinius:** | | | |
|  | **2016-12-01 d. duomenimis** | **2017-12-01 d. duomenimis** | **2018-12-01 d. duomenimis (sąmata)** |
| Savivaldybės finansuojamų įstaigų veiklos programa (5101) | 395 522,86 Eur. | 467 106,93 Eur. | 425 300,00 Eur. |
| Valstybinių funkcijų vykdymo programas (41) | 75 500,00 Eur. | 169 200,00 Eur. | 209 734,00 Eur. |
| Pedagoginių darbuotojų darbo apmokėjimų sąlygoms gerinti programa (4602) | 2 400,00 Eur. | 3 300,00 Eur. | - |
| Darbuotojų darbo apmokėjimo įstatymui įgyvendinti programa (4603) | - | 6 700,00 Eur. | - |
| Savivaldybės finansuojamų įstaigų veiklos programa (įstaigos pajamų lėšos) (7301) | 45 600,00 Eur. | 68 500,00 Eur. | 81 000,00 Eur. |
| Gyventojų 2 proc. paramos gauta | 1 929,66 Eur. | 2 093,84 Eur. | 4 821,53 Eur. |
| Įstaiga dalyvauja ES programose | „Pienas vaikams“, „Vaisių vartojimo skatinimas mokyklose“ | | |

Viena iš Kauno vaikų darželio „Aviliukas“ 2016-2018 m. strateginio plano krypčių buvo: „atnaujinti darbo ir ugdomąją aplinką, efektyviai panaudojant turimas lėšas“.

Įstaigos reorganizacija ir buhalterinės apskaitos centralizacija turėjo įtakos Kauno lopšelio-darželio „Aviliukas“ turto valdymo bei kitų dokumentų atnaujinimu:

* 2016m. ir 2017 m. atnaujinti ir įregistruoti Kauno lopšelio-darželio „Aviliukas“ nuostatai;
* 2016 m. gautas naujas ir atnaujintas turėtas Higienos pasai;
* 2016 m. gautas maisto tvarkymo subjekto pažymėjimas;
* 2016 m. sudaryta Žemės panaudos sutartis. 2018 m. apdraustas visas patikėjimo teise valdomas nekilnojamas turtas;
* 2017 ir 2018 metais sudaryta Civilinės atsakomybės draudimo sutartis (apdrausta 100% ugdytinių);
* Parengti ir įgyvendinti 2016, 2017 ir 2018 m. įstaigos metiniai veiklos planai, kurie Kauno miesto savivaldybės administracijos švietimo skyriaus vertinami **gerai**. Užtikrintas tarpinių tikslų įgyvendinimo rezultatų svarstymas, rezultatų pristatymas savivaldos institucijose, bendruomenės susirinkimuose.

Finansiniai prioritetai buvo teikiami vaikų ugdymo kokybės bei personalo darbo sąlygų gerinimui. 2016-2017 metų materialiojo turto bazės gerinimo tikslai įgyvendinti 100%.

* 2016 m. pakeista 100% įstaigos tvoros, įvesta apsaugos sistema, įrengtas teritorijos apšvietimas; atliktas personalo WC ir rūsio, indų plovyklos patalpų remontas (5000Eur.), 100% atnaujinta lauko pavėsinė (1800 Eur.); suremontuotas kabinetas ir įrengtas „Atradimų kambarėlis“ vaikams (600Eur.) – visi darbai atlikti adresu A.Mackevičiaus g.101.
* 2017m. atliktas 2 grupių remontas (3000 Eur.), po lauko įrenginiais išlieta guminės dangos mulčo danga (9601 Eur.), parengtas pastato remonto Techninis planas (3570 Eur.) A.Mackevičiaus g.101;
* 2017 m. ilgalaikio turto įstaiga įsigijo už 14 699 Eur. (lauko muzikos instrumentai, 7 indaplovės, daugiafunkcis kopijavimo aparatas ir kt.);
* 2018m. atliktas koridorių ir laiptinės remontas (1090 Eur.) A.Mackevičiaus g.101;
* 2018 m. įsigyta 4 indaplovės (1400 Eur.), 1 šaldiklis, 2 šaldytuvai (800 Eur.), ilgalaikio turto neįsigyta.

**IV SKYRIUS**

**STIPRYBIŲ, SILPNYBIŲ, GALIMYBIŲ IR GRĖSMIŲ ANALIZĖ**

|  |  |
| --- | --- |
| **Stiprybės**   * Jauki, estetiška, vaikų visuminiam ugdymui skirta darželio vidaus ir lauko aplinka; * Mišraus amžiaus vaikų grupių komplektavimas (atsižvelgimas į tėvų lūkesčius bei vaikų savijautą); * Aukšta ir nuolat auganti darbuotojų kvalifikacija; * Glaudūs tėvų, vaikų ir darbuotojų santykiai; * Tėvų įsitraukimas į ugdymo procesą; * Strategiškai patogi darželių vieta, darželis įsikūręs, toliau nuo gatvės, uždara, aptverta teritorija; * Aiški, suprantama, visiems priimtina darželio filosofija; * Darbuotojų ir vaikų aprangos atributai; * Ugdymo organizavimas ir kokybė; * IT technologijų diegimas ir panaudojimas įstaigos ir ugdymo veikloje; * Demokratijos bei partnerystės principais grįsta lyderystė. | **Silpnybės**   * Tėvų švietimas, suvokimo apie šiuolaikinį ugdymą stoka; * Tėvų informavimo kokybė; * Darbas su specialiųjų poreikių vaikais (vaikų diagnozės sunkėja, nepakanka darbuotojų); * Triukšmo lygis grupėse (nėra galimybės grupėse vaikams pabūti vieniems, nusiraminti); * Darbuotojų kaita; * Tėvų pasyvumas įsitraukiant ir organizuojant renginius vaikams; |
| **Galimybės**   * Stiprinti bendradarbiavimą su esamais socialiniai partneriais ir ieškoti naujų; * Tobulinti tėvų švietimo organizavimą, priemones ir metodus; * Diegti naujus, netradicinius ugdymo modelius su galimybe padidinti darbuotojų skaičių grupėse; * Darželyje, adresu A.Mackevičiaus g.101 ankstinti priimamų vaikų amžių (priimti nuo 2 m. amžiaus); * Pedagogų gerosios patirties dalijimasis vietos, miesto, šalies, tarptautiniu lygmeniu; * Pritraukti daugiau paramos lėšų; * Sudaryti sąlygas ugdytis kitakalbių (anglų, rusų k.) šeimų vaikams. | **Grėsmės/pavojai**   * Šeimų žinių stoka šiuolaikinio ugdymo klausimais; * Visuomenės negatyvus požiūris į ikimokyklines įstaigas, išankstinės tėvų nuostatos; * Kvalifikuotų, motyvuotų darbuotojų stygius dėl menkai apmokamo darbo; * Mažinamas specialistų skaičius ikimokyklinėse įstaigose; * Darželis, adresu A.Mackevičiaus g.101, miestui strategiškai perspektyvioje vietoje, iškyla grėsmė jį likviduoti; * Didėjantys vaikų išlaikymo kaštai; * Daugėja specialiųjų poreikių turinčių vaikų skaičius, personalui trūksta kompetencijų darbui su jais. |

**V SKYRIUS**

**ĮSTAIGOS VIZIJA**

„Aviliukas“- išskirtinė, patraukli šeimai, vaikų ir personalo augimą įkvepianti ikimokyklinė įstaiga.

**ĮSTAIGOS MISIJA**

Kauno lopšelis-darželis „Aviliukas“ – vieninga ir profesionaliai dirbanti komanda, ugdanti vaikus nuo 1 metų, optimaliai pritaikanti aplinkas vaikų žaidimams, atliepianti tėvų lūkesčius bei sudaranti sąlygas ugdytis užsieniečių šeimų vaikams.

**VI SKYRIUS**

**VERTYBĖS IR FILOSOFIJA**

Gerbiame kiekvieną žmogų ir leidžiame kiekvienam vaikui būti unikaliu. Remiantis patirtinio ugdymosi principais, siekiame sukurti visur ir visada ugdančią aplinką. Ugdymo procese taikome aktyviuosius ugdymo(si) metodus, diegiame kritinį mąstymą skatinantį „Mąstymo žemėlapių“ metodą. Esame atviri naujovėms ir iššūkiams, siekiame tapti besimokančia organizacija.

**Kas mums yra ugdymo kokybė:**

1. Saugus vaikas (fizinė aplinka pritaikyta pagal vaikų amžių ir tenkina jų pagrindinius poreikius žaisti ir judėti); suaugusių santykis su vaiku (padeda savigarbos, pasitikėjimo, orumo ugdymuisi , užtikrina vaikui komfortą ir gerovę);
2. Kryptingas ugdymo organizavimas (vaiko galių, gebėjimų atpažinimas ir pritaikymas vaiko ugdymuisi; savaitės veiklos uždavinių ir ugdomosios veiklos orientavimas į jo ugdymosi rezultatus; nuolatinis vaiko pasiekimų ir pažangos vertinimas);
3. Pedagogų profesionalumas ir kūrybiškumas (pedagogas pastebi ir palaiko vaiko iniciatyvą ką nors sužinoti, atrasti, išbandyti, gerbia vaiko žaidimą; ugdymo aplinką panaudoja visapusiškam vaiko ugdymuisi; atviras kitokiam požiūriui, pozityvioms iniciatyvoms, dialogui, naujovėms; kūrybingas generuojant vertingas idėjas ir jas įgyvendinant, iššūkius vertina kaip naujas galimybes savo sėkmei kurti);
4. Kokybiška sąveika su vaiko tėvais (nuolatinis bendradarbiavimas, keitimasis informacija apie vaiką ir jo ugdymąsi; abipusis pasitikėjimas ir pagarba, saugumo bei pokalbių konfidencialumo užtikrinimas, abipusė atsakomybė už savo veiksmus, moralumas, aktyvus rūpinimasis ne tik savimi, bet ir savo aplinka, bendruomene, savo šalimi).

**VII SKYRIUS**

**VEIKLOS STRATEGIJA**

Šiuo Kauno lopšelio-darželio „Aviliukas“ 2019-2021 m. strateginiu planu siekiame paskatinti esminius mūsų bendruomenės pokyčius (miesto lygmeniu) ir sudaryti sąlygas formuotis kūrybingoms, atsakingoms ir atviroms asmenybėms. Įstaigos bendruomenė rengiasi pasaulinių procesų diktuojamai kaitai, nebijo naujovių, drąsiai priima ekonominės konkurencijos iššūkius. Kauno mieste, didėjant ikimokyklinio ugdymo privataus sektoriaus paslaugų pasiūlai, iškėlėme uždavinį visą Kauno lopšelio-darželio 3 metų veiklą grįsti vaiko gerovės bei tėvų (ir kitataučių tėvų) lūkesčių valstybinėje įstaigoje užtikrinimu. Siekiame pažadinti kiekvieno mūsų bendruomenės nario kūrybiškumą, susitelkti prie idėjų, kurios padėtų lopšeliui-darželiui „Aviliukas“ tapti modernia, veiklia, integralia ir puoselėjančia vaikų kultūrą įstaiga. Bendradarbiaudami su VŠĮ „Actio Catholica Patria“ dalyvausime ES projekte „Solidarumo korpusas“ ir tapsime lietuvos ir kitu ES šalių 14-29 metų savanorius priimančia įstaiga.

**Lėšų poreikis ir numatomi finansavimo šaltiniai**

|  |  |  |  |  |  |
| --- | --- | --- | --- | --- | --- |
| **Ekonominės klasifikacijos grupės** | **Asignavimai 2018 m.** | **Lėšų poreikis 2019 m.** | **2019-ųjų metų maksimalių asignavimų poreikis** | **Projektas 2020 metams** | **Projektas 2021 metams** |
| Savivaldybės biudžeto lėšos | **425 381 Eur.** | **425 381 Eur.** | **531 615 Eur.** | **558 195 Eur.** | **586 104 Eur.** |
| Iš jų: (nurodyti, pagal kokias programas skiriamos): | - | - | - | - | - |
| Savivaldybės finansuojamų įstaigų veiklos programa (biudžetas) | 425 300 Eur. | 425 300 Eur. | 446 565 Eur. | 468 893 Eur. | 492 337 Eur. |
| Savivaldybės finansuojamų įstaigų veiklos programa (spec. lėšos) | 81 000 Eur. | 81 000 Eur. | 85 050 Eur. | 89 302 Eur. | 93 767 Eur. |
| Investicijų programa (biudžetas) | **-** | **-** | **-** | **-** | 86 592 Eur. |
| Programa (3) | **-** | **-** | **-** | **-** | **-** |
| Valstybės biudžeto lėšos | **209 734 Eur.** | **209 734 Eur.** | **213 928 Eur.** | **218 206 Eur.** | **222 570 Eur.** |
| Iš jų:  (nurodyti, kokių institucijų / pagal kokias programas skiriamos): | **-** | **-** | **-** | **-** | **-** |
| Valstybinių funkcijų vykdymo programa | 209 734 Eur. | 209 734 Eur. | 213 928 Eur. | 218 206 Eur. | 222 570 Eur. |
| Savivaldybės finansuojamų įstaigų specialioji dotacija minimalios algos kėlimui | **-** | **-** | **-** | **-** | **-** |
| Valstybinės švietimo strategijos įgyvendinimo programa | - | **-** | **-** | **-** | **-** |
| Investicijų programa (VIP lėšos) | **-** | **-** | **-** | **-** | **-** |
| ES Struktūrinių fondų (nurodyti tikslius pavadinimus) lėšos |  | - | - | 27 000 Eur. | **-** |
| *(jei reikia, įterpkite papildomas eilutes)* | **-** | **-** | **-** | **-** | **-** |
| Kitos lėšos (nurodyti tikslų šaltinio pavadinimą) | **-** | **-** | **-** | **-** | **-** |
| Gyventojų pajamų mokesčio (iki 2 proc.) grąžinimas Įstaigai, turinčiai paramos gavėjo statusą | 4 821 Eur. | 3953 Eur. | 4000 Eur. | 4500 Eur. | 4500 Eur. |
| Parama | **-** | **-** | **-** | **-** | **-** |
| *(jei reikia, įterpkite papildomas eilutes)* | **-** | **-** | **-** | **-** | **-** |
| **IŠ VISO:** | **0** | **270 Eur.** | **270 Eur.** | **270 Eur.** | **270 Eur.** |
| **Iš jų:** teikiant mokamas paslaugas įstaigos uždirbtos lėšos | 0 | 270 Eur. | 270 Eur. | 270 Eur. | 270 Eur. |
| Savivaldybės finansuojamų įstaigų specialioji dotacija minimalios algos kėlimui | **-** | **-** | **-** | **-** | **-** |

**VIII SKYRIUS**

**STRATEGIJOS REALIZAVIMO PRIEMONIŲ PLANAS**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 1. **Tikslas – Pagerinti ikimokyklinio ugdymo kokybę, įgyvendinant naujus pokyčius.** | | | | | | | | |
| **Uždaviniai** | **Priemonės pavadinimas** | **Vykdytojai** | **Planuojami rezultatai ir jų laikas** | **Lėšų poreikis ir numatomi finansavimo šaltiniai** | **Rezultato vertinimo kriterijus**  ***(Strateginio planavimo sistemoje esantys ir kiti kriterijai)*** | | | |
|  |  |  |  |  | **Pavadinimas, mato vnt.** | **2019 m.** | **2020 m.** | **2021 m.** |
| 1. **Pasirengti užsieniečių šeimų vaikų integracijai** | 1.1. Projekto ,,Ikimokyklinio ir bendrojo ugdymo mokyklų veiklos tobulinimas“ rengimas. | Vadovai, projekto grupė. | Parengtas projektas, pateikta paraiška ir gautas ES finansavimas; 2019 m. | 500,00 Eur.  2% GPM lėšos, Žmogiškieji ištekliai | Pedagogų dalyvavusių projekto rengime dalis (procentais) | 15% | - | - |
| 1.2. Projekto užsieniečių vaikų priėmimui įgyvendinimas. | Vadovai, projekto grupė. | 15 (50%) pedagogų dalyvauja projekto įgyvendinime;  2020 m. | 23 000,00 Eur.  (ES struktūrinių fondų, 1% Spec. lėšų) | Projekto įgyvendinimo dalis  (procentais) | 20% | 80% | - |
| 100% atnaujinta įstaigos svetainė, informacija teikiama lietuvių ir anglų kalbomis. 2019 m. | Žmogiškieji ištekliai |
| Parengtas ikimokyklinio ugdymo programos aprašas padės užsieniečiams perprasti įstaigos savitumo bruožus, sužinoti apie taikomus ugdymo metodus, susipažinti su vaikų pasiekimų vertinimu; 2020 m. | Žmogiškieji ištekliai |
| Grupių ir darželio kiemo edukacinė aplinka pritaikyta anglakalbiams vaikams: grupėse įsigyta stalo žaidimų, vaizdinė informacija ant sienų pateikiama ir anglų kalba;  2020 m. | 2400 Eur.  Mokymo lėšos, Spec.lėšos |
| Psichologiniai seminarai, praktikumai pedagogams: 80% pedagogų supras, kaip dirbti su kitakalbiais vaikais.  30% pedagogų dalyvauja anglų kalbos mokymuose:  20% pedagogų įvaldę A2 lygį,10% - B2 lygį, 5% - C2 lygį. 2020 m. | 3000 Eur.  Mokymo lėšos, Spec.lėšos |
| **2. Įgyti naujos praktinės patirties vaikų socialinės emocinės raidos ugdymui(si).** | 2.1 Pedagogo ir vaiko sąveikos analizė. | Direktorės  pavaduotoja ugdymui. | Atlikta pedagogų praktinės veiklos analizė, numatyta pagalba pedagogams; 2019 m. | Žmogiškieji ištekliai | Pedagogų dalyvaujančių praktinės veiklos įsivertinime dalis (procentais) | 100% | - | - |
| 2.2 Gerosios praktinės patirties praktikumai. | Pedagogai gebės tikslingai pritaikyti įgytas žinias geros vaiko savijautos užtikrinimui, gerų vaikų tarpusavio santykių palaikymui, sunkumų sprendimui; 2019/2020 m. | Žmogiškieji ištekliai | Pozityvius ugdymo metodus taikančių pedagogų dalis (procentais) | 60% | 95% | - |
| 2.3 Mokymai pedagogams ir tėvams. | Pedagogai kūrybiškai ir tikslingai panaudos vaikų savaiminę veiklą ugdomųjų uždavinių įgyvendinimui; 2020 m. | Žmogiškieji ištekliai | Pedagogų gebančių pritaikyti vaiko savaiminę veiklą dalis (procentais) | - | 83% | - |
| **3. Pagerinti ikimokyklionio ir priešmokyklinio ugdymo dermę.** | 3.1 Ikimokyklinio ugdymo turinio analizė. | Direktorės  pavaduotoja ugdymui. | Priimti susitarimai tarp skirtingų pakopų ugdymo specialistų dėl ugdymo rezultatų ir jų vertinimo; 2021m. | Žmogiškieji ištekliai | Vaikų ugdymo rezultatų perdavimo kitos pakopos specialistams dalis  (procentais) | - | - | **100%** |
| 3.1Praktikumai  pedagogams. | 100% įstaigos pedagogų pasirengę adaptuoti ugdymo turinį priešmokyklinukui; 2021m. | 300 Eur.  Mokymo lėšos, |
| 2.3 Tėvų švietimas | 70% tėvų pakitusios nuostatos dėl ugdymo metodų ir būdų; 2021m. | 500 Eur.  Mokymo lėšos, Spec.lėšos,  Žmogiškieji ištekliai |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **2 tikslas – atsižvelgiant į patirtinio ugdymo(si) bei metodologines rekomendacijas, papildyti įstaigos aplinkas įvairesnei vaikų patirčiai bei pagerinti įstaigos materialinę bazę**. | | | | | | | | |
| **Uždaviniai** | **Priemonės pavadinimas** | **Vykdytojai** | **Planuojami rezultatai ir jų laikas** | **Lėšų poreikis ir numatomi finansavimo šaltiniai** | **Rezultato vertinimo kriterijus**  ***(Strateginio planavimo sistemoje esantys ir kiti kriterijai)*** | | | |
|  |  |  |  |  | **Pavadinimas, mato vnt.** | **2019 m.** | **2020 m.** | **2021 m.** |
| 1. **Praplėsti darželio kieme erdvių funkcionalumą.** | 1.1. Projekto ,,Miško erdvė“ įgyvendinimas. | Direktorės  pavaduotoja ugdymui, Projekto grupės nariai. | Parengtas ir įgyvendintas projektas ,,Miško erdvė“ (sukurta ir įrengta priemonių negyvosios ir gyvosios gamtos pažinimui, reiškinių stebėjimui ir fiksavimui; sukurta miško paklotė su atitinkama flora ir fauna; įrengtas informacinis centras);  2019 m. | 500 Mokymo lėšos,  1000 Eur.  Spec. lėšos,  300 Eur. Paramos lėšos,  Žmogiškieji ištekliai. | Projekto įgyvendinimas (procentais) | 100% | - | **-** |
| 1.2. Interaktyvios erdvės sukūrias. | Direktorės  pavaduotoja ugdymui, direktorės  pavaduotoja ūkiui. | Įrengta lauko žaidimo aikštelė su gumos mulčo danga; 2019 m. | 4 000 Eur.  2% GPM,  6 000 Eur.  Spec. lėšos. | Įrengtų aikštelių skaičius (vienetais) | - | 1 | - |
| Įsigyta interaktyvių lauko žaidimo priemonių; 2021 m. | 25000 Eur.  Spec. ir paramos lėšos. | - | - | 1 |
| 1. **Atnaujinti darželio pastato ir kiemo dangos būklę.** | 2.1. Atliktas ilgalaikio materialiojo turto remontas (adresu A. Mackevičiaus g.101). | Direktorės  pavaduotoja ūkiui. | Atlikti stogo perdangos šiltinimo, balkonų erozijos stabilizavimo, cokolio šiltinimo, fasado tinkavimo ir dažymo bei rūsio pagalbinių patalpų kosmetinis remontas; 2020-2021m. | 25 000 Eur.  Spec.lėšos | Atliktų darbų dalis (procentais) | - | 100% | - |
| 2.2. Atliktas kiemo aikštelės remontas |  | Atlikti kiemo aikštelės asfaltavimo darbai; 2021m. | 40 000 Eur.  Spec.lėšos | - | - | 100% |

**IX SKYRIUS**

**STRATEGIJOS REALIZAVIMO VERTINIMAS**

*(Pateikiama informacija apie pasiektus faktinius įtaigos veiklos rezultatus, sutampančius su esančiais Strateginio planavimo sistemoje; kokie finansavimo šaltiniai ir koks yra įstaigos strateginių tikslų įgyvendinimo vertinimas.)*

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **1 tikslas -** | | | | | | | | |
|  | Pasiektas faktinis rezultatas  (*sutampantis su esančiu Strateginio planavimo sistemoje)* | | | Valstybės biudžeto lėšos | Savivaldybės lėšos | Specialiosios lėšos | Parama | Kiti finansavimo šaltiniai |
| 2019 m. | 2020 m. | 2021 m. |  |  |  |  |  |
| 1 uždavinys |  |  |  |  |  |  |  |  |
| 2 uždavinys |  |  |  |  |  |  |  |  |
| 3 uždavinys |  |  |  |  |  |  |  |  |
| **Išvada apie pasiektą tikslą** *(nustatoma, ar reikia tikslinti, koreguoti kurį nors tikslo pasiekimo etapą, ar apriboti arba išplėsti tam tikrus projektus)*: | | | | | | | | |

*(Kiekvienam tikslui pateikiamos atskiros lentelės)*

Darbo grupė:

Vadovas: Kristina Šataitienė

Grupės nariai: Zina Langaitienė

Vaida Bagdonavičienė

Dovilė Juočerienė

\_\_\_\_\_\_\_\_\_\_\_\_\_\_\_\_\_\_\_\_\_\_Milda Zinkevičiūtė

\_\_\_\_\_\_\_\_\_\_\_\_\_\_\_\_\_\_\_\_\_ Edita Ževžikovienė

\_\_\_\_\_\_\_\_\_\_\_\_\_\_\_\_\_\_\_\_\_Jolanta Steponavičienė

\_\_\_\_\_\_\_\_\_\_\_\_\_\_\_\_\_\_\_\_\_Reda Janulienė

\_\_\_\_\_\_\_\_\_\_\_\_\_\_\_\_\_\_\_\_\_Daiva Penkauskienė

PRITARTA

Kauno lopšelio-darželio „Aviliukas“

tarybos 2018 m. gruodžio 17 d.

posėdžio protokolu Nr.SAV-10